ako vyzerá certifikát icao english?
po úspešnom absolvovaní preskúšania leteckej angličtiny - icao english, alebo akéhokoľvek iného preskúšania - napr. preskúšanie leteckej frazeológie je vystavený certifikát o preskúšaní jazykovej spôsobilosti.
certifikát o preskúšaní jazykovej spôsobilosti je oficiálny úradný dokument, ktorý potvrdzuje nadobudnutie vašej jazykovej spôsobilosti. zároveň sa môžete týmto certifikátom preukazovať u leteckých spoločností, prevádzkovateľov a úradov. certifikát o preskúšaní jazykovej spôsobilosti vydaný aero language má medzinárodnú platnosť.
certifikát o preskúšaní jazykovej spôsobilosti okrem vášho mena obsahuje taktiež aj typ preskúšania - napr. icao english, príslušnú úroveň (level) jazykovej spôsobilosti a aj prípadnú platnosť tejto jazykovej spôsobilosti.
na základe nami vydaného certifikátu o jazykovej spôsobilosti vám následne môže príslušný letecký úrad zapísať jazykovú kvalifikáciu napríklad do preukazu spôsobilosti pilota.
jazyková spôsobilosť - letecká angličtina icao, ale aj preskúšanie leteckej frazeológie ifr a preskúšanie leteckej komunikácie vfr sa zapisuje do preukazu spôsobilosti.
preukaz spôsobilosti pilota je tak ďalším dokladom, ktorý preukazuje vašu jazykovú spôsobilosť.
čítajte knihy
každá kniha alebo anglický text pomáha.ale čítanie o letectve je obzvlášť užitočné. dostanete sa do kontaktu so správnymi gramatickými štruktúrami a dostanete sa do kontaktu s leteckou slovnou zásobou a termínmi, ktoré sa bežne používajú v letectve.
kúpili ste si učebnicu angličtiny, začali čítať a nejako ste sa zastavili po 10 stranách?výučba angličtiny nie je jednoduchá tak, ako výučba akéhokoľvek iného jazyka. výučba trvá určitý čas, vyžaduje si úsilie, snahu a vytrvalosť. kúpa učebnice však väčsinou nestači.
počúvajte angličtinu
môžete počúvať anglickú rozhlasovú stanicu. ale ak nerozumiete obsahu, je potrebné začať oveľa jednoduchšie a úplne od začiatku.jedným z dobrých spôsobov je počúvať správy atis - pretože môžete skontrolovať, či ste ich správne pochopili!
počúvajte leteckú komunikáciu
k dispozícii je webová stránka, ktorá vám umožní počúvať leteckú rádiovú komunikáciu on-line: liveatc.net.
lzib (bratislava, slovak republic) - good quality
eddm (munich, germany) - good quality
kjfk (new york, usa) - might be harder to understand
ksfo (san francisco, usa) - might be harder to understand
kurz leteckej angličtiny
individuálnym jazykovým kurzom efektívne zvýšite svoju jazykovú spôsobilosť.
on-line výučba
mnoho kandidátov neuspeje kvôli nedostatku základných gramatických znalostí. na internete je k dispozícii množstvo bezplatných nástrojov. využite nejaký.
cudzí jazyk sa nenaučíte z večera do rána. môžete sa však pripraviť na jazykové preskúšanie icao english.
očakávajte neočakávané.
jazykový test nám umožňuje určiť vašu skutočnú úroveň jazykovej spôsobilosti len v prípade, ak nepoznáte vopred test - teda nie je možné sa vopred pripraviť na odpovede. budete teda konfrontovaní s udalosťami, ktoré sú neštandardné, alebo ich neočakávate.
neposudzujeme technickú korektnosť vašej odpovede. preskúšanie icao english nie je technické preskúšanie. nebojte odpovedať len preto, že si nie ste istí, či je odpoveď správna v leteckom kontexte.
jazykový test nie je testom leteckých vedomostí. examinátori nebudú hodnotiť vaše letecké schopnosti. takže sa nebojte hovoriť niečo nesprávne - ak to hovoríte v perfektnej angličtine!